Procedurile de achiziții publice rămân problematice la nivelul UE
Cele 43 de agenții ale UE, cu sediul în 23 de state membre, se ocupă de sarcini tehnice, științifice sau de reglementare sau pun în aplicare programe de cheltuieli operaționale. Agențiile UE numără peste 16.000 de angajați, adică aproape o cincime din întregul personal al UE. Cele mai multe dintre acestea sunt finanțate aproape în întregime de la bugetul UE. Celelalte sunt finanțate parțial sau integral din taxele și comisioanele percepute de la entitățile din sectorul public și din cel privat acoperite de activitățile lor.